*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm"**

Izdoti saskaņā ar Jūrlietu pārvaldes un

jūras drošības likuma 35. panta otro daļu un

41.1 panta trešo daļu un Latvijas Republikas

valsts robežas likuma 22. panta astoto daļu

1. Izdarīt Ministru kabineta 2012. gada 15. maija noteikumos Nr. 339 "Noteikumi par ostu formalitātēm" (Latvijas Vēstnesis, 2012, 85. nr.; 2013, 122. nr.; 2017, 9. nr.; 2018, 251. nr.) šādus grozījumus:

1.1. Izteikt 2.5.1 apakšpunktu šādā redakcijā:

"2.5.1 pasažieru kuģis – kuģis, tostarp ātrgaitas kuģis atbilstoši *SOLAS* konvencijas X nodaļas 1. noteikuma definīcijai, kas var pārvadāt vairāk nekā 12 pasažierus;".

1.2. Izteikt 2.6. apakšpunktu šādā redakcijā:

"2.6. kuģošanas kompānija – kuģa īpašnieks vai cita juridiska vai fiziska persona (piemēram, pārvaldnieks vai berbouta fraktētājs), kura no kuģa īpašnieka ir pārņēmusi ar kuģa ekspluatāciju saistītos pienākumus un atbildību;".

1.3. Izteikt 2.19. apakšpunktu šādā redakcijā:

"2.19. reģistrators – atbildīgā persona, kuru kuģošanas kompānija ir pilnvarojusi veikt ISM kodeksā noteiktos pienākumus (ja attiecināms), vai kāda cita persona, kuru kuģošanas kompānija pilnvarojusi būt par atbildīgo par informācijas par personām, kas atrodas uz kuģošanas kompānijas pasažieru kuģa, paziņošanu.".

1.4. Izteikt 72.6. apakšpunktu šādā redakcijā:

"72.6. pasažieru sarakstu (*FAL* 6. veidlapa) (ja uz kuģa ir pasažieri), ja nepieciešams, norādot pasažieru sarakstā vīzas vai uzturēšanās atļaujas numuru, – Valsts robežsardzei un muitas iestādei.".

1.5. Izteikt 77.5. apakšpunktu šādā redakcijā:

"77.5. pasažieru sarakstu (*FAL* 6. veidlapa) (ja uz kuģa ir pasažieri), ja nepieciešams, norādot pasažieru sarakstā vīzas vai uzturēšanās atļaujas numuru, – Valsts robežsardzei un muitas iestādei.".

1.6. Svītrot 92.2. apakšpunktā vārdus "vai kuģa pasažieru reģistrācijas informācija".

1.7. Izteikt 93. un 94. punktu šādā redakcijā:

"93. Ja atpūtas kuģis nāk no tādas valsts ostas, kura nepiemēro Šengenas *acquis* noteikumus par robežkontroles atcelšanu pie iekšējām robežām, vadītājs vai īpašnieks, vai to pilnvarota persona pirms kuģa ienākšanas robežšķērsošanas vietā vai nekavējoties pēc kuģa ienākšanas robežšķērsošanas vietā iesniedz Valsts robežsardzei apkalpes sarakstu (*FAL* 5. veidlapa), ja nepieciešams, norādot apkalpes sarakstā vīzas vai uzturēšanās atļaujas numuru, un, ja uz kuģa ir pasažieri, pasažieru sarakstu (*FAL* 6. veidlapa), ja nepieciešams, norādot pasažieru sarakstā vīzas vai uzturēšanās atļaujas numuru.

94. Ja atpūtas kuģis iziet uz tādas valsts ostu, kura nepiemēro Šengenas *acquis* noteikumus par robežkontroles atcelšanu pie iekšējām robežām, vadītājs vai īpašnieks, vai to pilnvarota persona ne vēlāk kā stundu pirms paredzētās kuģa iziešanas no robežšķērsošanas vietas iesniedz Valsts robežsardzei apkalpes sarakstu (*FAL* 5. veidlapa), ja nepieciešams, norādot apkalpes sarakstā vīzas vai uzturēšanās atļaujas numuru, un, ja uz kuģa ir pasažieri, pasažieru sarakstu (*FAL* 6. veidlapa), ja nepieciešams, norādot pasažieru sarakstā vīzas vai uzturēšanās atļaujas numuru (ja pēc kuģa ierašanās ostā šajos dokumentos ir veiktas izmaiņas).".

1.8. Izteikt 9.1 nodaļu šādā redakcijā:

"**9.1 Paziņošana par personām uz pasažieru kuģa cilvēku** **meklēšanas un glābšanas nolūkiem**

110.1 Šīs nodaļas izpratnē:

110.1 1. ostas teritorija ir teritorija kā tā definēta normatīvajos aktos par drošības prasībām vietējos reisos iesaistītiem pasažieru kuģiem;

110.1 2. personas ir visas personas, kas atrodas uz pasažieru kuģa, neatkarīgi no vecuma, tostarp apkalpe.

110.2 Šī nodaļa attiecas uz pasažieru kuģiem, izņemot:

110.2 1. kara kuģus un kara flotes palīgkuģus;

110.2 2. atpūtas kuģus, kurus neizmanto komercdarbībai, neatkarīgi no to piedziņas veida;

110.2 3. kuģus, kurus izmanto vienīgi ostu teritorijās vai Latvijas Republikas valsts robežas likuma 1. panta 8. punkta a) apakšpunktā minētajos iekšējos ūdeņos.

110.3 Pirms pasažieru kuģa atiešanas kuģošanas kompānija nodrošina, lai uz pasažieru kuģa esošo personu skaits tiktu paziņots kuģa kapteinim un Starptautiskajā kravu loģistikas un ostu informācijas sistēmā (SKLOIS). Pirms pasažieru kuģa atiešanas kuģa kapteinis nodrošina, lai uz pasažieru kuģa esošo personu skaits nepārsniedz skaitu, ko pasažieru kuģis drīkst pārvadāt.

110.4 Ja pasažieru kuģa reiss ir garāks par 20 jūras jūdzēm, tad pirms pasažieru kuģa atiešanas kuģošanas kompānija nodrošina, lai tiek savākta un reģistrēta šāda informācija par personām uz pasažieru kuģa:

110.4 1. personas uzvārds;

110.4 2. personas vārds;

110.4 3. personas dzimums;

110.4 4. personas valstspiederība;

110.4 5. personas dzimšanas datums;

110.4 6. informācija par īpašu aprūpi vai palīdzību, kas varētu būt vajadzīga ārkārtas situācijā (ja pasažieris ir brīvprātīgi paziņojis);

110.4 7. personas, ar kuru sazināties ārkārtas situācijā, kontakttālrunis (ja pasažieris ir brīvprātīgi paziņojis).

110.5 Kuģošanas kompānija nodrošina, lai pirms pasažieru kuģa atiešanas informācija par pasažieriem, kuri paziņojuši par īpašas aprūpes vai palīdzības nepieciešamību ārkārtas situācijā, tiktu pienācīgi reģistrēta un paziņota kuģa kapteinim.

110.6 Nekavējoties, bet ne vēlāk kā 15 minūtes pēc pasažieru kuģa atiešanas kuģošanas kompānija nodrošina, lai šo noteikumu 110.4 punktā minētā informācija tiktu paziņota Starptautiskajā kravu loģistikas un ostu informācijas sistēmā (SKLOIS).

110.7  Kuģošanas kompānija nodrošina, lai, tiklīdz tās rīcībā ir atbilstoša informācija, Starptautiskajā kravu loģistikas un ostu informācijas sistēmā (SKLOIS) tiktu izdarītas šādas atzīmes attiecībā uz pasažieru kuģa reisu, par kuru ir paziņota šo noteikumu 110.4 punktā minētā informācija:

110.7 1. atzīme par to, ka reiss ir droši noslēdzies;

110.7 2. atzīme par to, ka reisa laikā ir radusies ārkārtas situācija vai noticis negadījums;

110.7 3. atzīme par to, ka ir pabeigtas visas ar šo noteikumu 110.7 2. apakšpunktā minēto ārkārtas situāciju vai negadījumu saistītās izmeklēšanas vai tiesvedības.

110.8 Krasta apsardzes dienestam un Latvijas Jūras administrācijai ir tiesības izdarīt šo noteikumu 110.7 2. apakšpunktā minēto atzīmi, ja to rīcībā ir atbilstoša informācija.

110.9 Ja pasažieru kuģis, kas kuģo ar valsts, kas nav Eiropas Savienības dalībvalsts, karogu, iziet no ostas, kas atrodas ārpus Eiropas Savienības, un tā reisa nākamā osta ir Latvijā, tad kuģošanas kompānija nodrošina, lai šo noteikumu 110.3 un 110.4 punktā minētā informācija tiktu paziņota tāpat kā tas noteikts šajā nodaļā pasažieru kuģim, izejot no Latvijas ostas.

110.10 Ja pasažieru kuģis, kas kuģo ar Latvijas karogu, iziet no ostas, kas atrodas ārpus Eiropas Savienības, un tā reisa nākamā osta ir Eiropas Savienībā, tad kuģošanas kompānija nodrošina, lai šo noteikumu 110.3 un 110.4punktā minētā informācija tiktu paziņota saskaņā ar attiecīgās Eiropas Savienības dalībvalsts tiesību aktiem, kas pārņem Padomes 1998. gada 18. jūnija Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām.

110.11 Kuģošanas kompānija, kas ir uzņēmusies atbildību par pasažieru kuģa darbību:

110.11 1. ieceļ reģistratoru;

110.11 2. ievieš un uztur informācijas par personām, kas atrodas uz kuģošanas kompānijas pasažieru kuģa, reģistrācijas procedūru, kas nodrošina, lai šajā nodaļā minētā informācijas paziņošana notiek precīzi un laikus;

110.11 3. nodrošina, lai informācijas par personām, kas atrodas uz kuģošanas kompānijas pasažieru kuģa, reģistrācijas procedūra neaizkavē pasažieru uzkāpšanu vai nokāpšanu no pasažieru kuģa;

110.11 4. nodrošina, lai nenotiek vairākkārtēja informācijas par personām, kas atrodas uz kuģošanas kompānijas pasažieru kuģa, vākšana vienā vai līdzīgos pasažieru kuģa reisos.

110.12 Latvijas Jūras administrācija regulāri pārbauda kuģošanas kompāniju informācijas par personām, kas atrodas uz kuģošanas kompānijas pasažieru kuģa, reģistrācijas procedūru atbilstību šīs nodaļas noteikumiem. Ja Latvijas Jūras administrācija konstatē neatbilstību, kuģošanas kompānijas pienākums ir nekavējoties to novērst.

110.13 Šajā nodaļā noteikto ostas formalitāšu ievērošanu kontrolē Krasta apsardzes dienests sadarbībā ar Latvijas Jūras administrāciju. Krasta apsardzes dienests kontrolē, vai informācija par personām, kas atrodas uz kuģošanas kompānijas pasažieru kuģa, ir paziņota Starptautiskajā kravu loģistikas un ostu informācijas sistēmā (SKLOIS). Latvijas Jūras administrācija kontrolē šo noteikumu 110.12 punktā minēto reģistrācijas procedūru.

110.14 Šajā nodaļā minētās informācijas apstrādi veic saskaņā ar Eiropas Parlamenta un Padomes 2016. gada 27. aprīļa Regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Kuģošanas kompānija nodrošina, lai informācija, kas savākta un reģistrēta saskaņā ar šo nodaļu, tiktu nekavējoties dzēsta, kad attiecīgais pasažieru kuģa reiss ir droši noslēdzies un šo noteikumu 110.4 punktā minētā informācija ir paziņota Starptautiskajā kravu loģistikas un ostu informācijas sistēmā (SKLOIS), ja citos normatīvajos aktos nav noteikts citādi.".

1.9. Papildināt noteikumus ar 123., 124. un 125. punktu šādā redakcijā:

"123. Satiksmes ministrija līdz 2023. gada 19. decembrim nodrošina, lai Starptautiskajā kravu loģistikas un ostu informācijas sistēmā (SKLOIS) ir izstrādāta šo noteikumu 9.1 nodaļā noteikto ziņošanas pienākumu izpildei nepieciešamā funkcionalitāte.

124. Līdz šo noteikumu 123. punktā minētās funkcionalitātes izstrādei kuģošanas kompānija nodrošina:

124.1. informācijas par personām, kas atrodas uz kuģošanas kompānijas pasažieru kuģa, reģistrācijas sistēmas darbību un izraugās reģistratoru, kurš papildus ir atbildīgs arī par informācijas par personām, kas atrodas uz kuģošanas kompānijas pasažieru kuģa, glabāšanu;

124.2. reģistratora kontaktinformācijas paziņošanu Krasta apsardzes dienestam;

124.3. šo noteikumu 110.3 un 110.4 punktā minētās informācijas paziņošanu reģistratoram;

124.4. skaidras un salasāmas informācijas par personām, kas atrodas uz kuģošanas kompānijas pasažieru kuģa, pieejamību Krasta apsardzes dienestam cilvēku meklēšanas un glābšanas nolūkiem, ja notiek ārkārtas situācija vai pēc negadījuma;

124.5. informācijas par personām, kas atrodas uz kuģošanas kompānijas pasažieru kuģa, reģistrācijas procedūras, tostarp reģistrācijas sistēmas, un datu apstrādes atbilstību šo noteikumu 9.1 nodaļā noteiktajam;

124.6. informācijas par personām, kas atrodas uz kuģošanas kompānijas pasažieru kuģa, dzēšanu, tiklīdz tā vairs nav nepieciešama cilvēku meklēšanas un glābšanas nolūkiem un ar ārkārtas situāciju vai negadījumu saistītās izmeklēšanas vai tiesvedības vajadzībām.

125. Pēc šo noteikumu 123. punktā minētās funkcionalitātes izstrādes, bet ne ilgāk kā līdz 2023. gada 19. decembrim kuģošanas kompānijai ir tiesības nepaziņot šo noteikumu 110.3 un 110.4 punktā minēto informāciju Starptautiskajā kravu loģistikas un ostu informācijas sistēmā (SKLOIS), bet piemērot šo noteikumu 124. punkta kārtību.".

1.10. Papildināt informatīvo atsauci uz Eiropas Savienības direktīvām ar 10. punktu šādā redakcijā:

"10) Eiropas Parlamenta un Padomes 2017. gada 15. novembra Direktīvas (ES) 2017/2109, ar ko groza Padomes Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām, un Eiropas Parlamenta un Padomes Direktīvu 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām.".

2. Noteikumi stājas spēkā 2019. gada 21. decembrī.

Ministru prezidents A. K. Kariņš

Satiksmes ministrs T. Linkaits

Iesniedzējs:

satiksmes ministrs T. Linkaits

Vīza:

valsts sekretāra p. i. Dž. Innusa